2014. aasta Eurovisiooni lauluvõistlus

2014. aasta Eurovisiooni lauluvõistlus oli 59. Eurovisiooni lauluvõistlus. See toimus 2014. aastal Taanis. 

Taani sai lauluvõistluse korraldamisõiguse tänu Emmelie de Foresti laulu "Only Teardrops" võidule Malmös toimunud 2013. aasta Eurovisiooni lauluvõistlusel. See oli kolmas kord, kui Taani lauluvõistlust korraldas, viimati toimus Eurovisiooni lauluvõistlus Taanis 2001. aastal. Lauluvõistluse poolfinaalid toimusid 6. ja 8. mail, finaal 10. mail 2014. Osales 37 riiki, seda oli kaks riiki vähem kui aasta varem. Osalejariikide arv oli väikseim alates 2004. aastast.

Võistluse võitis Austria lauluga "Rise Like a Phoenix", mis sai 290 punkti.

Korraldus

Toimumiskoht 

Taani avalik-õiguslik ringhääling DR1 teatas 2. septembril 2013, et ürituse korraldajalinnaks on valitud Kopenhaagen. Teised kandidaatlinnad olid Herning, Horsens, Ålborg ja Fredericia. Võistlus toimus endises laevatehases B&W Hallerne Refshaleøenil.

Ürituse kontseptsioon 
Ürituse hüüdlauseks oli "#JoinUs" (eesti keeles "#LiituMeiega").

Õhtujuhid 
59. Eurovisiooni lauluvõistluse õhtujuhid olid Lise Rønne, Nikolaj Koppel ja Pilou Asbæk. Esimest korda ürituse ajaloos koosnes saatejuhtide kolmik kahest mehest ja ühest naisest.

Osalejad 

37 riiki kinnitas oma osalust 2014. aasta Eurovisiooni lauluvõistlusel. Kaheksa riiki kinnitas, et nad ei tule Kopenhaagenisse; need olid Andorra, Bosnia ja Hertsegoviina, Tšehhi, Luksemburg, Monaco, Maroko, Slovakkia ja Türgi. Bulgaaria riiklik telekanal Bulgaaria Riiklik Televisioon (BNT), Horvaatia riiklik telekanal Hrvatska radiotelevizija (HRT), Küprose riiklik telekanal Küprose Ringhääling (CyBC) ja Serbia riiklik telekanal Radio-Televizija Srbije (RTS) teatasid eemaldumisest 2014. aasta Eurovisiooni lauluvõistlusest. Portugal naasis võistlusse pärast aastast eemalolekut 2013. aastal. Viimati 2011. aastal osalenud Poola naasis samuti.

Mitmendat korda osalevad esinejad 
Valentina Monetta esindas San Marinot kolmandat aastat järjest, olles varem esindanud kääbusriiki 2012. ja 2013. aastal. See tegi Monettast neljanda pealaulja, kes on osalenud Eurovisioonil kolmel järjestikusel aastal. Varem olid kolmel aastal järjest osalenud Lys Assia ja Corry Brokken, kes mõlemad osalesid 1956., 1957. ja 1958. aasta lauluvõistlusel, ning Udo Jürgens, kes osales 1964., 1965. ja 1966. aasta Eurovisiooni lauluvõistlusel. Duett Paula Seling ja Ovi oli esindanud Rumeeniat varem 2010. aasta Eurovisiooni lauluvõistlusel. Venemaad esindanud Tolmatševa õed olid varem osalenud ja võitnud 2006. aasta Laste Eurovisiooni lauluvõistluse. Makedoonia taustalaulja Tamara Todevska oli varem Makedooniat esindanud 2008. aasta Eurovisiooni lauluvõistlusel. Montenegro taustalaulja Martina Majerle oli varem esindanud Sloveeniat 2009. aastal.

Esimene poolfinaal 
 Toimus 6. mail 2014 Taanis Kopenhaagenis.
 Osales 16 riiki, kellest finaali pääses 10.
 Hääletasid 19 riiki: osalevad riigid ning Hispaania, Prantsusmaa ja Taani.
 Iga riigi punktid selgitas välja telefonihääletus ja riiklik žürii. Žürii ja telefonihääletuse tulemuste põhjal moodustatud punktid liideti ning tekkinud järjestuse alusel jagati esimesele kümnele punktid 1–8, 10 ja 12. Tekkinud viikide korral oli eelistatud telefonihääletusel kõrgemad punktid saanud riik.

Laul on inglise keeles; siiski on üks fraas läti keeles.

 Alguses plaanis Island (Pollapönk) laulda oma pala "Enga Fordoma" nii inglise kui ka islandi keeles, kuid laul muudeti täielikult ingliskeelseks.

Teine poolfinaal 
 Toimus 8. mail 2014 Taanis Kopenhaagenis.
 Osales 15 riiki, kellest finaali pääses 10.
 Hääletasid 18 riiki: osalevad riigid ning Saksamaa, Itaalia ja Suurbritannia.
 Iga riigi punktid selgitas välja telefonihääletus ja riiklik žürii. Žürii ja telefonihääletuse tulemuste põhjal moodustatud punktid liideti ning tekkinud järjestuse alusel jagati esimesele kümnele punktid 1–8, 10 ja 12. Tekkinud viikide korral oli eelistatud telefonihääletusel kõrgemad punktid saanud riik.

Finaal 
 Toimus 10. mail 2014 Taanis Kopenhaagenis.
 Osales 26 riiki.
 Korraldajamaa Taani ja "suure viisiku" riigid (Hispaania, Itaalia, Prantsusmaa, Saksamaa, Suurbritannia) pääsesid finaali automaatselt.
 Kummastki poolfinaalist pääses finaali 10 riiki.
 Hääletas 37 riiki.
 Iga riigi punktid selgitas välja telefonihääletus ja riiklik žürii. Žürii ja telefonihääletuse tulemuste põhjal moodustatud punktid liideti ning tekkinud järjestuse alusel jagati esimesele kümnele punktid 1–8, 10 ja 12.

Laul on prantsuskeelne; kuigi üks lause on inglise ja üks lause hispaania keeles.

Viited

Välislingid
 Eurovisiooni lauluvõistluse koduleht (inglise keeles)

Eurovisioon
2014. aasta muusikas
21. sajand Taanis